CELEX: 62011CN0646
Language: el
Date: 2011-12-16 00:00:00
Title: Υπόθεση C-646/11 Ρ: Αναίρεση που άσκησε στις 16ης Δεκεμβρίου 2011 η 3F, πρώην Specialarbejderforbundet i Danmark (SID) κατά της αποφάσεως που εξέδωσε το Γενικό Δικαστήριο (δεύτερο τμήμα) στις 27 Σεπτεμβρίου 2011 στην υπόθεση T-30/03 RENV: 3F, πρώην Specialarbejderforbundet i Danmark (SID) κατά Επιτροπής

3.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/6
            
         Αναίρεση που άσκησε στις 16ης Δεκεμβρίου 2011 η 3F, πρώην Specialarbejderforbundet i Danmark (SID) κατά της αποφάσεως που εξέδωσε το Γενικό Δικαστήριο (δεύτερο τμήμα) στις 27 Σεπτεμβρίου 2011 στην υπόθεση T-30/03 RENV: 3F, πρώην Specialarbejderforbundet i Danmark (SID) κατά Επιτροπής
   (Υπόθεση C-646/11 Ρ)
   2012/C 65/11
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: 3F, πρώην Specialarbejderforbundet i Danmark (SID) (εκπρόσωποι: P. Torbøl, advokat, V. Edwards)
   
      Αντίδικος κατ’ αναίρεση: Ευρωπαϊκή Επιτροπή, Ηνωμένο Βασίλειο
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει στο σύνολό της την απόφαση του Γενικού Δικαστηρίου·
            
         
               —
            
            
               να εκδώσει πέντε αποφάσεις όσον αφορά το εν λόγω ζήτημα·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα διατείνεται ότι πρέπει να αναιρεθεί η αναιρεσιβαλλόμενη απόφαση για τους εξής λόγους:
   
               —
            
            
               το Γενικό Δικαστήριο υπέπεσε σε πλάνη περί το δίκαιο κατά την ερμηνεία και την εφαρμογή της νομολογίας σχετικά με τον υπολογισμό της διάρκειας της προκαταρκτικής διαδικασίας δυνάμει του άρθρου 108, παράγραφος 3, ΣΛΕΕ.
            
         
               —
            
            
               το Γενικό Δικαστήριο υπέπεσε σε πλάνη περί το δίκαιο κατά την ερμηνεία και την εφαρμογή της νομολογίας όσον αφορά την έννοια των σοβαρών δυσχερειών και την εξακρίβωση του κατά πόσον υφίστανται τέτοιου είδους δυσχέρειες.
            
         
               —
            
            
               το Γενικό Δικαστήριο υπέπεσε σε πλάνη περί το δίκαιο παραλείποντας να απαντήσει στους λόγους που προέβαλε η αναιρεσείουσα αναφορικά με την παράβαση της αρχής της χρηστής διοικήσεως· επικουρικώς το Γενικό Δικαστήριο υπέπεσε σε πλάνη ερμηνεύοντας και εφαρμόζοντας κατά τρόπο εσφαλμένο τη νομολογία σχετικά με την αρχή της χρηστής διοικήσεως.